Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 3. számú melléklet a 34/2008. (XII. 12.) OKM rendelethez
Paragraph Index: 1700

12. évfolyam Belépő tevékenységformák Ismeretszerzés és tanulás Huszadik századi írott források értelmezése, feldolgozása, elemzése. Különböző típusú források összevetése, a források alapján történelmi események okainak, következményeinek és a résztvevők szándékainak összehasonlítása, az összefüggések felismerése. Az álláspontok és cselekedetek mögött meghúzódó szándékok rekonstruálása és bemutatása korabeli források alapján. Filmek, filmhíradók értékelése, elemzése. A képi forrásokból merített információk saját ismeretekkel való összevetése, az eltérések megfogalmazása és indokolása. A média forrásértékének és manipulációs jellegének fölismerése, elemzése. A különböző történelmi korokban eltérő jelentéssel bíró fogalmak pontos ismerete, e különböző jelentések források segítségével történő értelmezése. Tények és feltételezések magabiztos megkülönböztetése korabeli forrásokban és a korról szóló szakirodalomban. Felekezeti, társadalmi, politikai és népesedési viszonyok kölcsönhatásainak feltárása és értelmezése. Az egyén és a közösség érvényesülési és érdekérvényesítési lehetőségeinek és korlátainak értelmezése a különböző történelmi korokban, helyzetekben. A társadalmi viszonyok különböző szempontok alapján történő jellemzése (pl. társadalmi mobilitás, társadalmi normák, nyitottság, illetve zártság). Nemzetközi szerződések, békekötések, szövetségi megállapodások, nemzetközi szervezetek alapokmányainak elemzése. Szövetségi rendszerek kialakulásának, az egyes országok, szövetségi rendszerek közötti konfliktusok kiváltó okainak, a konfliktusban résztvevők célkitűzéseinek bemutatása, elemzése. A politikai érdekérvényesítés különböző formáinak összehasonlítása (pl. pártok, szakszervezetek, civil szervezetek). Tájékozódás a szakirodalomban. A források, a tankönyvi szöveg és a szakirodalom összevetése, az eltérések feltárása. Egyes témák nyomon követése a sajtóban és a tömegkommunikáció egyéb területein. Nagyobb terjedelmű pályamunkák, tanulmányok bibliográfiájának összeállítása, anyaggyűjtés, az írásmű elkészítése. 2008/177. szám Kifejezőképességek A legújabb kori nagy történelmi személyiségek meghatározó szerepének értékelése. Érvekkel alátámasztott vélemények bemutatása ellentmondásosan értékelhető eseményekről és személyekről. Történelmi esemény, intézmény, szervezet megismerése források alapján. Társadalmi és kormányzati struktúrák önálló ábrázolása. A többpárti parlamentizmus és a parlamenti váltógazdaság működésének ismerete, értékelése. Az ellenzéki magatartás, az ellenzéki pártok szerepének tanulmányozása. A demokratikus és a diktatórikus hatalommegosztás és hatalomgyakorlás, a hatalom-ellenőrzés eszközei és módszereinek megismerése, értelmezése. A kormányzás szintjeinek és formáinak megkülönböztetése a különböző korokban (pl. központi kormányzati intézmények, helyi közigazgatás, megyék, városi önkormányzat). Az állam és egyház viszonyának változásai a különböző korokban. Szemléletes diagramok és grafikonok készítése gazdasági, társadalmi, demográfiai folyamatokról. Írásbeli feladatlapok kitöltése. Történelmi kérdések, problémák átfogó, esszéjellegű, szabatos kifejtése források és szakirodalom segítségével. A történelmi fogalmak szakszerű magyarázata és használata. Egy-egy előre megadott kérdés kapcsán tudásra épülő, saját vélemény megfogalmazása, kifejtése és megvédése vita esetén. Hosszabb adatsorok, grafikonok, ábrák alapján történelmi változások fölismerése és bemutatása. A források értékelésével saját vélemény kialakítása az adott eseményről, intézményről, szervezetről. Tájékozódás időben A világ-, az európai és a magyar történelem főbb eseményeinek és a jelentős magyar és egyetemes történeti kortársaknak időbeli egymáshoz kapcsolása. Az egyetemes és a magyar történelem megadott szempontú korszakokra bontása (pl. gazdasági, kulturális fejlődés, tudományos gondolkodás). A változás és a fejlődés közti különbség értelmezése. Tájékozódás térben A különböző fejlődési régiók megkülönböztetése, összehasonlítása. Különböző térképek összehasonlításával változások vagy folyamatok (pl. etnikai, településszerkezeti, gazdasági) bemutatása. Térképvázlat és más segédlet (pl. forrás, kulcsszavak, szempontok) alapján a korszakok történelmi régióinak jellemzése, világháborús hadszínterek, XX. századi határváltozások vizsgálata. Ugyanazon régiót, államalakulatot vagy népet bemutató, különböző korokat ábrázoló térképek és térképvázlatok értelmezése és összehasonlítása. Témakörök Tartalmak Az első világháború és a forradalmak kora (1914–1920) (20 óra) Az első világháború előzményei, kirobbanása, története (erőviszonyok, haditervek, háborús célok, hadiesemények). Szövetségi rendszerek, frontok, az új típusú hadviselés jellemzői. A hátország szerepe a háborúban. A nagy háború következményei: a versailles-i békerendszer. Nagyhatalmi érdekek és ellentétek a béketárgyalásokon. A Párizs környéki békék területi, etnikai és gazdasági vonatkozásainak elemzése. Forradalmak és polgárháború Oroszországban. A februári forradalom, a „kettős hatalom”, a bolsevik hatalomátvétel körülményei, a bolsevik hatalom megszilárdulása. Hadikommunizmus és polgárháború Szovjet-Oroszországban. A kronstadti lázadás és a NEP. Forradalmak Németországban, a Bajor Tanácsköztársaság, a weimari alkotmány, a Kapppuccs, Hitler első kísérlete a hatalom megszerzésére. A „teljesítési politika” győzelme. Az első világháború és következményei Magyarországon (1914–1919) (8 óra) Magyarország részvétele az első világháborúban a hadüzenettől a vereségig. Az Osztrák–Magyar Monarchia felbomlása. 2008/177. szám Forradalmak Magyarországon. Az őszirózsás forradalom és a köztársaság kikiáltása. A polgári demokratikus Magyarország. A Károlyi-kormány bel- és külpolitikai mozgástere és intézkedései. A Tanácsköztársaság létrejötte, intézkedései, háborúja, politikai, katonai válsága és bukása. A két világháború között: az 1920-as évek (8 óra) Törekvések a status quo helyreállítására. A Népszövetség létrejötte, működése. A népszövetségi kölcsönök. Revíziós törekvések és a konszolidáció a ’20-as években. A Szovjetunió létrejötte, a bolsevik pártállam kiépítése, a bolsevizmus ideológiája, a sztálini propaganda főbb jellemzői. A sztálini diktatúra kiépülése. A nyugati parlamenti demokráciák a húszas években. A világgazdaság átrendeződése a háború után. Az USA gazdasági fellendülése és nemzetközi szerepe. Az olasz fasizmus. A weimari Németország bel- és külpolitikája a ’20-as években. A kelet-közép-európai régió problémái: tekintélyuralmi rendszerek bemutatása Közép- Európában és a Balkánon. A gyarmati világ szétesésének kezdetei: Kína, India és az arab világ függetlenedési törekvései. „Modern idők”: a gazdaság, a társadalom és a kultúra változásai, a modern életforma néhány jellegzetessége (mozi, autó). A női emancipáció, a nők szerepének változása a XX. században. Magyarország az 1920-as években (10 óra) Hatalmi viszonyok 1919 őszétől 1920 tavaszáig. Az államforma és az „alkotmányosság” kérdései 1919–20 fordulóján. Az ellenforradalmi rendszer kiépülése, a Horthy-korszak kezdete. A trianoni béke gazdasági következményei, társadalmi és etnikai, demográfiai hatásai. A határon túli magyarság. Az új határokon belül maradt nemzetiségek elhelyezkedése és aránya, helyzetük az új Magyarországon. A szomszéd országok nemzetiségi politikája és hatása ott és nálunk. Politikai és kulturális szervezetek, művészek politikai szerepvállalása a kisebbségi létben. A bethleni konszolidáció, a gazdaság újjászervezése és fellendülése, az aktív külpolitika kezdetei. A klebelsbergi kultúrpolitika kibontakozása és főbb jellemzői (kultúrfölény, valláserkölcsi nevelés). Politikai életpályák bemutatása és elemzése (Bethlen István, Horthy Miklós, Teleki Pál, Klebelsberg Kunó). Művelődési viszonyok, az életmód változásai a húszas években. A tudomány és a művészet főbb képviselői a két világháború közötti Magyarországon (Szent-Györgyi Albert, Bartók Béla stb.). A nagy gazdasági világválságtól a második világháborúig (1929–1939) (10 óra) A nagy gazdasági világválság jelenségei, gazdasági és társadalmi következményei. Válságkezelés a nyugati demokráciákban és az USA válságmegoldása. Az állami beavatkozás erősödése. Fasiszta mozgalmak és diktatúrák Európában. Az olasz fasizmus és külpolitikája. A nemzetiszocialista Németország legfőbb jellemzői, a náci ideológia és propaganda. A totális állam kiépítése Németországban. A sztálini diktatúra jellemzői a Szovjetunióban. 2008/177. szám A sztálini gazdaságpolitika. Kelet- és Dél-Európa a ’30-as években. Polgárháború Spanyolországban. Nemzetközi kapcsolatok az 1930-as években. Az Európán kívüli világ. Magyarország 1929–39 között (8 óra) A gazdasági válság évei Magyarországon és a konszolidáció vége. Kísérletek a válság leküzdésére. Károlyi Gyula kormányzata. Radikalizálódás a belpolitikában. A Gömbös-kormány megalakulása, programja, külpolitikája. A Darányi-kormány, Imrédy Béla miniszterelnöksége. A magyar külpolitika céljai és kapcsolatai. Magyarország a náci birodalom árnyékában. A területi revízió lépései. A társadalom szerkezete az 1920–30-as években: a nagytőkések és a nagybirtokosok, a „középrétegek”, a munkásság és a parasztság, települési és nemzetiségi viszonyok. A hárommillió koldus országa. Politikai gondolkodás, ideológiai irányzatok, az egyházak szerepe, művelődéspolitika. A tudományok és a művészetek a két világháború között. A második világháború (1939–1945) (5 óra) A második világháború előzményei és kirobbanása. A világháború katonai és politikai fordulópontjai. A szövetséges hatalmak együttműködésének elemzése, az antifasiszta koalíció. Az ellenállási mozgalmak. Konferenciák Teheránban, Jaltában, Potsdamban. A háború pusztításai és áldozatai. A holocaust. Háborúellenes katonai és polgári erőfeszítések. A szövetségesek győzelme és a háború jellege. Békekötések. Magyarország a második világháborúban (1941–1945) (5 óra) Magyarország belépése a második világháborúba, és részvétele a Szovjetunió elleni támadásban. A doni katasztrófa. Kállay Miklós miniszterelnöksége. Háborúellenes törekvések (Magyar Történelmi Emlékbizottság, szárszói találkozó). Antiszemitizmus és zsidókérdés Magyarországon. Magyarország német megszállása. Holocaust, népirtás. Nyilas uralom. Magyarország szovjet felszabadítása és megszállása. Az ország háborús emberáldozata és anyagi vesztesége. Nemzetközi viszonyok 1945–69 között (5 óra) A megosztott világ. Nemzetközi kapcsolatok a második világháború után. Az Egyesült Nemzetek Szervezete, létrejötte, alapokmánya, felépítése, működése. A kooperációtól a konfrontációig (1945–47): a párizsi békék és a regionális konfliktusok. A szovjet hatalmi tömb létrejötte Kelet-Közép-Európában. A szovjet blokk szocialista rendszereinek kialakulása, jellemzői. Nyugat-Európa újjáépítése. A Marshall-segély. A fejlett piacgazdaság, a demokratikus berendezkedés országai. A hidegháború „klasszikus” korszaka. A Truman-doktrínától Sztálin haláláig. Háborús szembenállás, nemzetközi konfliktusok (német kérdés, koreai válság). 2008/177. szám A hidegháború Sztálin halálától a berlini válságig (hruscsovi reform, osztrák államszerződés, szuezi válság). A volt gyarmati országok a hidegháborús helyzetben: India helyzete, a kínai maoizmus kiépülése, az első indokínai háború, pánarab mozgalmak, arab-izraeli ellentét. A gyarmati rendszer felbomlása, a „harmadik világ” kialakulása. Nyugat-európai integrációs folyamatok, Európai Gazdasági Közösség, Európa Parlament. A Berlin-ultimátumtól a karibi válságig (1958–62). Az átmenet évei a békés egymás mellett élés felé (1962–69). A „forró drót” kiépítése, atomcsend egyezmény. Az 1968-as diáklázadások. Magyarország 1944–68 között (8 óra) Az Ideiglenes Nemzetgyűlés és az Ideiglenes Nemzeti Kormány, a koalíciós kormányzás időszaka. A háborús károk felszámolása és a demokratikus közélet megteremtésének lehetőségei. A nemzetközi helyzet hatása a magyar belpolitika alakulására 1945 és 1948 között. Népesedési és nemzetiségi viszonyok a háború után (emberveszteségek, ki- és áttelepítések). A magyarság helyzetének főbb jellemzői a szomszédos országokban. A párizsi békeszerződés. Az 1947-es országgyűlési választások, a kommunista diktatúra kiépítése (1948–1953). A pártállam gazdaság- és kultúrpolitikája. Az elnyomás formái és „gépezete”. Életmód és mindennapok a Rákosi-korszakban. A forradalomhoz vezető út. Az 1956-os forradalom és szabadságharc. A magyar forradalom nemzetközi jelentősége és összefüggései. A megtorlás megnyilvánulási formái, áldozatai. A Kádár-rendszer kiépülése, restauráció és konszolidáció. A kádári gazdaság, társadalom- és kultúrpolitika alakulása (gulyáskommunizmus, a három T). Az 1968-as gazdasági reform és a csehszlovákiai bevonulás. A világ az ezredforduló előtt (1969–1990) (4 óra) A hidegháborús enyhülés időszaka 1969–75 között: „pingpongdiplomácia”, biztonsági együttműködés, a vietnámi háború vége. A feszültségek újjáéledése, a fegyverkezési verseny felgyorsulása. A „kis hidegháború” évei 1979–85 között. A gorbacsovi reformok a Szovjetunióban és nemzetközi hatásai 1985-89 között. A német egyesítés. Rendszerváltozás Kelet-Közép-Európában. A balkáni konfliktusok. Jugoszlávia felbomlása, nemzeti, etnikai, vallási kisebbségek helyzete a térségben. A közel-keleti konfliktusok. A „fejlődő” országok helyzete, fő problémái (népességnövekedés, szegénység, élelmezési- és adósságválság), a demográfiai válság társadalmi és gazdasági okai. Az Észak-Dél ellentét. A távol-keleti régió változásai. Az Európa Unió bővítése, együttműködés és eltérő érdekek az Unióban, az Európai Unió helye a világgazdaságban. Az Amerikai Egyesült Államok és Nyugat-Európa fejlődése. Tudomány, technika, műveltség és életmód a XX. század végén. A technikai civilizáció és a gazdasági növekedés hatása a természeti környezetre. A tömegkultúra új jelenségei. Az emberiség az ezredfordulón: a globális világ és problémái. A környezettudatos magatartás kulturális, gazdasági és politikai feltételei. 2008/177. szám Magyarország 1968–90 között (4 óra) Gazdasági reformkísérletek, világgazdasági kihívások. Az új gazdasági mechanizmus körüli harcok a Kádár-rendszerben, gazdasági válság, a ’70-es évek „frizsiderszocializmusa”, társadalmi, politikai problémák. Életmód és mindennapok a Kádár-rendszerben. Gazdasági nehézségek a ’80-as években, az ellenzék létrejötte és aktivizálódása, az állampárti rendszer bukása, a rendszerváltozás. A rendszerváltozás tartalma és következményei, Magyarország a kilencvenes években és az ezredfordulón. A szociális piacgazdaság jellemzői. Társadalmi változások: nemzetiségek a mai magyar társadalomban, a romák helyzete, demográfiai problémáink. A többpártrendszer kiépülése és működése, az alkotmányosság demokratikus intézményei. Választási rendszerünk. Beilleszkedésünk az Európai Unióba. A szomszédos országok magyarsága. Mindennapi élet, életmódtörténet (4 óra) Demográfiai és etnikai változások a magyar történelemben. Fogyasztói társadalom és az ökológia, a fenntartható fejlődés. A média és a közgondolkodás. Érdekérvényesítés és érdekképviselet a mai Magyarországon. (kötelező témák) Hatalmi rendszerek, gazdasági, politikai-katonai szövetségek: (5 óra) A Szent Szövetség hatalmi rendszere. A XIX. század végének katonai-politikai szövetségi rendszerei. Az első világháború utáni hatalmi átrendeződés, új szövetségek. Népszövetség-ENSZ: a világméretű kollektív biztonsági rendszer. Hitler-ellenes szövetség. Hidegháborús gazdasági és katonai szövetségek (GATT, Montanunió, Közös Piac, Varsói Szerződés, NATO, KGST, stb.). A XXI. század elejének nemzetközi szövetségei. Gazdaság és gazdaságpolitika: (4 óra) Európa nagy gazdasági régiói régen és ma. Centrum és periféria gazdasága. Az állam gazdasági szerepe a XX. században: állami beavatkozás, neoliberalizmus. Nyugat-Európa gazdasági fejlődése: szociális piacgazdaság, jóléti állam, fenntartható fejlődés. Dél-Európa gazdasági ellentmondásai. Kelet-Európa átalakuló gazdasága. Globalizálódó gazdaság. Birodalmak virágzása és bukása: (4 óra) A római birodalom hanyatlása és bukásának okai. A frank birodalom szétesése. A spanyol világbirodalom létrejötte, felbomlásának okai. Napóleon birodalma és a szabadság-eszme „hódító diadala”. A Harmadik Birodalom és az „élettér”. A Szovjetunió és hatalmi tömbje. A kétpólusú világ szuperhatalmai. Nagyhatalmak és a globalizálódó világ napjainkban. 2008/177. szám Forradalom, reform, kiegyezés: (4 óra) A forradalom és ellenforradalom vitái a történettudományban. Reform és forradalom a politikában. Az 1956-os forradalom megítélésének változása. Kompromisszumok, „kiegyezések” a magyar történelemben (a bécsi béke, a szatmári béke, a kiegyezés). A rendszerváltozás jellemzőinek vitái napjainkban. Egyén, közösség, társadalom: (2 óra) A magyar társadalom jellemzői és változásai a IX–XIV. században. A reformkori magyar társadalom jellemzői. A magyar parasztság története 1950-70 között. A magyar társadalom a XX. század második felében. Etnikum, nemzet, nemzetiség, kisebbség: (4 óra) A Magyar Királyság népei, nemzetiségei a XVIII–XIX. században. Népek, nemzetek, vallások a Balkánon a XIX–XX. században. A magyar kisebbség helyzetének változásai a szomszéd országokban az 1920-as évektől napjainkig. Kitelepítések 1945 után, a kollektív bűnösség elve. A Benes-dekrétumok és hatásuk napjainkig. Trianon-szindróma. Romák Magyarországon a XX. században. Hadviselés a XX. században: (3 óra) Hadseregek, fegyvernemek, háborús stratégiák, „modern” hadviselés. Tömegpusztító fegyverek, interkontinentális rakéták. Védelmi rendszerek kialakítása, nemzetközi védelmi szerződések, egyezmények. Az űrkutatás és a hadiipar, felderítő űrrakéták, a jövő háborúi. Tudományok, művelődés, kultúra a XIX–XX. században: (3 óra) Művészeti stílusok: romantika, realizmus, impresszionizmus, szimbolizmus, szecesszió, avantgard, posztmodern stb. Tudományos fejlődés, kutatások. A demokratikus politikai rendszerek működése a modern tömegkultúra és tömegbefolyásolás viszonyai közt. A média szerepe. A globális világ problémái (3 óra) Túlnépesedés – szegénység. Környezetszennyezés, klímaválság. Helyi konfliktusok, háborúk (délszláv háború, posztszovjet államok, Ruanda). A terrorizmus problémái. Vallási fundamentalizmusok. Energiaháborúk. A multikulturális világ pozitívumai, negatívumai. Európa szerepének újraértékelődése. A mai Magyarország: (3 óra) Gazdaságpolitikai és pénzügyi ismeretek napjainkban. A politika intézményei a mai Magyarországon: a parlament, a kormány, az alkotmánybíróság, a közigazgatás, az igazságszolgáltatás, a fegyveres erők szerepe. A politikai folyamatok: pártok és választások, emberi és polgári jogok, alkotmány, a népszavazás intézménye. Érdekképviseletek és a civil társadalom. Összefoglalás, ismétlés rendszerezés (26 óra) 2008/177. szám Továbbhaladás feltételei Ismerje a XX. század egyetemes és magyar történelmének korszakait és azok jellemzőit. Tegyen érdemi különbséget az első és a második világháború jellemzői között. Legyen képes megkülönböztetni egymástól a kapitalizmus és a szocializmus jellegzetességeit, a demokrácia és a diktatúra XX. századi megjelenési formáit és azok jellemzőit. Legyen képes meghatározni a modern polgári demokrácia megkülönböztető jegyeit. Ismerje a XX. századi történelem fogalmi rendszerét, eseménytörténetét, összefüggéseit. Értékelje Horthy Miklós, Bethlen István, Rákosi Mátyás, Kádár János, Hitler, Sztálin, Churchill történelmi szerepét. Tudja elhelyezni a térképen a huszadik századi történések színtereit. Ismerje a létrejött nemzetközi szervezeteket. Mutassa be Magyarországon 1956-ban lezajlott forradalom eseményeit. Elemezze a Kádár-korszak jellemzőit, a rendszerváltozás okait. Legyen képes ismertetni az Európai Unió kialakulását, s annak történelmi jelentőségét. Ismerje az európai integráció alapvető jelentőségét hazánkra nézve. Legyen fölkészült az érettségi írásbeli és szóbeli témaköreiből, legyen magabiztos gyakorlata az érettségi feladatlapok megoldásában. Szempontok a tanulók teljesítményének értékeléséhez A tanulók előrehaladása szempontjából a következő értékelési események tervezhetők: − bemeneti felmérés írásban a bejövő tanulócsoportban; − folyamatos számonkérés a tanítási órákon szóban, írásban ellenőrzés céljából; − önálló feladatlapokkal a tanulói tudásszint ellenőrzése; − témazáró dolgozatok, feladatok írása, amelyek átfogó ismeretekre és képességekre irányulnak; − évközi dolgozatok megírása meghatározott szempontok alapján (források használata és értékelése stb.) − házi feladatok a tananyag elmélyítésére, gyakorlásra (forráselemzés, információgyűjtés különböző adathordozókból, esszéfeladatok gyakorlása stb.) − évfolyamdolgozatok készítése a tanév végére az adott évfolyam tananyagához kötődően (pl. helytörténeti, életmódtörténeti témák feldolgozása) − történelmi vitaórák érveinek értékelése és a szóbeli kifejezőkészség fejlődésének nyomon követése; − a tanórán kívüli diákköri tevékenység kapcsán történelmi, néprajzi pályamunkák készítése és diákköri konferencián történő értékelése; − tanév végi mérések évfolyamonként feladatlappal (a tények, információk, fogalmak, törvények, szabályok felhasználásával reprodukciós, transzformációs képességek mérése, szintézis, analízis értékelése stb.) − próbaérettségi feladatlappal a végzős évfolyam tudásának, képességeinek mérése; − évfolyamvizsgák, „kisérettségik” lehetőségének felhasználása mérés-értékelésre; − felkészülés tanulmányi versenyekre pályamunkák készítésével, szóbeli témakörök feldolgozásával, feladatlapok, feladatsorok megoldásával; − kimeneti mérés a középszintű és emelt szintű érettségi vizsgák eredményeinek felhasználásával. A kerettanterv feldolgozásához ajánlott szakirodalom: Középiskolai történelem atlasz Képes történelem atlasz (interaktív CD-ROM) Herber–Martos–Moss–Tisza: Történelem 1–6. kötetek Eötvös József Gimnázium Bp.1993 Magyarok Európában sorozat 1–3. kötet Háttér Lap- és Könyvkiadó Bp. 1990 Dr.Veresegyházi Béla: Történelmi-topográfiai kislexikon Aqua Kiadó Bp. 1994 Dr.Szabolcs Ottó–Dr.Veresegyházi Béla: Rajzos vázlatok a történelem tanításához Korona Kiadó Bp. 1999 A Magyar Kódex sorozat kötetei, Kossuth Könyvkiadó Bp. Magyarország története (10 kötetes) Akadémiai Kiadó Bp. Magyarország hadtörténete Zrínyi Katonai Kiadó Bp. 1984 Erdély története 1–3. kötet Akadémiai Kiadó Bp. 1986 Magyarország történeti kronológiája 1–4. kötet Akadémiai Kiadó Bp. 1981 Bölöny József: Magyarország kormányai 1848–1992 Akadémiai Kiadó Bp. 1992 2008/177. szám Világtörténet évszámokban 1–3. kötet Gondolat Kiadó Bp.1982 A Képes történelem vonatkozó kötetei Cook-Stevenson: Világtörténeti kézikönyv 1914–1993 Akadémiai Kiadó Bp. 1995 Diószegi–Harsányi–Krausz–Németh: 20. századi egyetemes történet Korona Kiadó Bp. 1995 A XX. század krónikája Officina Nova Bp. 1995 Martin Roberts: Európa története 1900–1973 Akadémiai Kiadó Bp. 1992 Forrásgyűjtemények a magyar és az egyetemes történelem tanulmányozásához Szöveggyűjtemények, a szaktanár által válogatott könyvrészletek, szakcikkek, történelmi tanulmányok A szaktanár által készített multimédiás anyagok Internetes honlapok Enciklopedia Hungarica multimédiás CD-ROM A Discovery, National Geographic és a Spektrum televíziós csatornák ismeretterjesztő filmjei és dokumentumfilmjei Videofilmek (Hídember, Tanú, Rokonok stb.) A Rubikon és a História folyóiratok tananyaghoz kötődő írásai Történelmi fogalomtárak Idegen szavak szótára A Művészet története című sorozat kötetei Corvina Kiadó Bp. 1995 G. Szabó István–Potencsik Erika: Felvételi adattár Rubikon, 2002 Feladatgyűjtemények az új érettségihez V. Emelt szintű matematika tantárgyi tehetséggondozás kerettanterve 9–12. évfolyam Kerettantervi ajánlás emelt szintű matematika tantárgyi tehetséggondozás követelményeinek teljesítéséhez rendelkezésre álló időkeret felhasználására A gimnázium 9–12. évfolyamának ajánlott tantárgyi rendszere és óraszámai Éves óraszámok évfolyamonként Tantárgy 9. 10. 11. 12. Magyar nyelv és irodalom 92,5 Történelem 55,5 Emberismeret és etika

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes